laion/Wikipedia-Exotic huggingface dataset:
মহাকাশ দূরবীক্ষণ যন্ত্র

মহাকাশ দূরবীক্ষণ যন্ত্র বা মহাকাশ মানমন্দির বলতে মহাকাশে স্থাপিত এক বিশেষ ধরনের দূরবীক্ষণ যন্ত্রকে বোঝায় যেটিকে খ-বস্তুসমূহকে পর্যবেক্ষণ করার উদ্দেশ্যে ব্যবহার করা হয়। ১৯৪৬ খ্রিস্টাব্দে লাইম্যান স্পিটজার এইরূপ একটি দূরবীক্ষণ যন্ত্র প্রস্তাব করেন। ১৯৬৮ সালে উৎক্ষিপ্ত মার্কিন যুক্তরাষ্ট্রের প্রদক্ষিণরত জ্যোতির্বৈজ্ঞানিক মানমন্দির অর্বিটিং অ্যাস্ট্রোনমিকাল অবজারভেটরি-২ ছিল ইতিহাসের প্রথম কর্মক্ষম মহাকাশ দূরবীক্ষণ যন্ত্র। ১৯৭১ সালে সোভিয়েত ইউনিয়নের সালিউত মহাকাশ বিরতিস্থলের উপরে স্থাপিত আরিওন মহাকাশ দূরবীক্ষণ যন্ত্রটি ছিল দ্বিতীয় মহাকাশ দূরবীক্ষণ যন্ত্র। তবে স্পিটজার যে ধরনের মহাকাশ দূরবীক্ষণ যন্ত্র চেয়েছিলেন, শেষ পর্যন্ত তা বাস্তবে রূপ পায় হাবল মহাকাশ দূরবীক্ষণ যন্ত্রটি নির্মাণের মধ্য দিয়ে, যেটিকে ১৯৯০ খ্রিস্টাব্দে ডিস্কভারি নভোখেয়াযানের মাধ্যমে মহাকাশে উৎক্ষেপ করা হয়। মহাকাশ দূরবীক্ষণ যন্ত্রগুলি তড়িৎ-চুম্বকীয় বর্ণালীর পরিস্রাবণ ও বিকৃতিমূলক মিটিমিটি পরিহার করতে সক্ষম হয় এবং ভূ-পৃষ্ঠস্থিত মানমন্দিরগুলি যে আলোক দূষণের শিকার হয়, তা থেকেও পরিত্রাণ পায়। মহাকাশ দূরবীক্ষণ যন্ত্রগুলিকে বিভিন্ন উপায়ে শ্রেণীবদ্ধ করা যায়। পর্যবেক্ষণের বিষয়বস্তু অনুযায়ী এগুলিকে দুইটি শ্রেণীতে ভাগ করা যায়। একটি শ্রেণী সমস্ত মহাকাশ পর্যবেক্ষণ ও মানচিত্রণ করে (যাকে জ্যোতির্বৈজ্ঞানিক জরিপ বলে); অপর শ্রেণীটি নির্বাচিত কিছু খ-বস্তু কিংবা মহাকাশের অংশবিশেষের উপর নজরদারি করে। মহাকাশ দূরবীক্ষণ যন্ত্রগুলি ভূ-চিত্রণকারী কৃত্রিম উপগ্রহগুলি অপেক্ষা ভিন্ন প্রকৃতির। ভূ-চিত্রণকারী কৃত্রিম উপগ্রহগুলি কৃত্রিম উপগ্রহভিত্তিক চিত্রণের উদ্দেশ্যে পৃথিবীর দিকে তাক করা থাকে এবং এগুলিকে আবহাওয়া বিশ্লেষণ, রেকি তথা গুপ্তচরবৃত্তি এবং অন্যান্য ধরনের তথ্য সংগ্রহের কাজে ব্যবহার করা হয়। মহাকাশ দূরবীক্ষণ যন্ত্রগুলিকে আবার পর্যবেক্ষণকৃত তড়িৎ-চুম্বকীয় তরঙ্গসমূহের কম্পাঙ্ক পরিসরের উপর ভিত্তি করে একাধিক শ্রেণীতে ভাগ করা যায়। যেমন গামা রশ্মি, রঞ্জনরশ্মি (এক্স-রশ্মি), অতিবেগুনি রশ্মি, দৃশ্যমান আলোকরশ্মি, অবলোহিত রশ্মি, অণুতরঙ্গ বিকিরণ ও বেতার তরঙ্গ বিকিরণ। কোনও কোনও দূরবীক্ষণ যন্ত্র একাধিক কম্পাঙ্ক পরিসর জুড়ে কাজ করে। এছাড়া বিশেষ বিশেষ মহাকাশ দূরবীক্ষণ যন্ত্র মহাজাগতিক রশ্মির পরমাণুকেন্দ্র বা ইলেকট্রন সংগ্রহ করতে পারে কিংবা মহাকর্ষীয় তরঙ্গ শনাক্ত করতে পারে। মহাকাশ দূরবীক্ষণ যন্ত্রগুলি দুই ধরনের কক্ষপথে আবর্তন বা প্রদক্ষিণ করতে পারে; এগুলি হল ভূ-কেন্দ্রিক কক্ষপথ এবং সৌরকেন্দ্রিক কক্ষপথ। "Hubble Essentials: About Lyman Spitzer, Jr."। Hubble Site। Space Telescope Science Institute।  "Hubble Essentials: Quick Facts"। Hubble Site। Space Telescope Science Institute।  "The Hubble Space Telescope"। Vic Stathopoulos। ২০১০-১২-২৫ তারিখে মূল থেকে আর্কাইভ করা।  Ley, Willy; Menzel, Donald H.; Richardson, Robert S. (জুন ১৯৬৫)। "The Observatory on the Moon"। For Your Information। Galaxy Science Fiction। পৃষ্ঠা 132–150। উদ্ধৃতি টেমপ্লেট ইংরেজি প্যারামিটার ব্যবহার করেছে (link) জেমস ওয়েব মহাকাশ দূরবীক্ষণ যন্ত্র হাবল মহাকাশ দূরবীক্ষণ যন্ত্র
কুরু (শহর)

কুরু ফ্রান্সের একটি সামুদ্রিক অঞ্চল ও প্রশাসনিক জেলা ফরাসি গায়ানার (গুইয়ান ফ্রঁসেজের) একটি কোম্যুন (শহর বা লোকালয়)। এটি দক্ষিণ আমেরিকার উত্তর-পূর্ব উপকূলে, ফরাসি গায়ানার রাজধানী কাইয়েন থেকে ৬০ কিলোমিটার উত্তর-পশ্চিম দিকে কুরু নদীর মোহনায় আটলান্টিক সাগরের তীরে অবস্থিত। এখানে প্রায় ২৫ হাজার অধিবাসীর বাস। এখানে আদিবাসী দক্ষিণ আমেরিকীয় জাতির লোকদের পাশাপাশি শ্বেতাঙ্গ ইউরোপীয় (মূলত ইউরোপীয় ফরাসি) লোকেরা বাস করে। কুরুতে সাদা বালুর সমুদ্র সৈকত রয়েছে। এখানে ফ্রান্স ও ইউরোপীয় মহাকাশ সংস্থার প্রধান মহাকাশ বন্দর গায়ানা মহাকাশ কেন্দ্র অবস্থিত। এখানে একটি মহাকাশ জাদুঘরও আছে। ফরাসি গায়ানার কোম্যুনসমূহ সারামাকা, ফরাসি গায়ানা "Répertoire national des élus: les maires"। data.gouv.fr, Plateforme ouverte des données publiques françaises (ফরাসি ভাষায়)। ২ ডিসেম্বর ২০২০। সংগ্রহের তারিখ ৭ ডিসেম্বর ২০২০।  উইকিমিডিয়া কমন্সে কুরু (শহর) সংক্রান্ত মিডিয়া রয়েছে। উইকিভ্রমণে Kourou সম্পর্কিত ভ্রমণ নির্দেশিকা রয়েছে। নগরভবন সঁত্র স্পাসিয়াল গুইয়ানে (ফরাসি গায়ানার মহাকাশ কেন্দ্র) ম্যুজে দ্য লেস্পাস (মহাকাশ জাদুঘর) ব্লাদা, ফরাসি গায়ানা ও কুরু-র আন্তর্জাল পত্রিকা ও বার্তাফলক (ফরাসি ভাষায়)
জ্যুল অঁতোয়ান লিসাজু

জ্যুল অঁতোয়ান লিসাজু (ফরাসি: Jules Antoine Lissajous; আ-ধ্ব-ব: [ʒyl ɑ̃twan lisaʒu]; ৪ঠা মার্চ, ১৮২২, ভের্সাই - ২৪শে জুন, ১৮৮০, প্লোঁবিয়ের-লে-দিজোঁ) ১৯শ শতকের একজন ফরাসি পদার্থবিজ্ঞানী। তাঁর নামে লিসাজু চিত্র বা বক্ররেখাগুলির নামকরণ করা হয়েছে। তিনি লিসাজু যন্ত্র নামের একটি যন্ত্র উদ্ভাবন করেন, যার মাধ্যমে উপরোক্ত চিত্রগুলি আঁকা যায়। এই যন্ত্রটিতে একটি আলোকরশ্মিকে প্রথমে একটি কম্পমান সুরশলাকার সাথে সংযুক্ত একটি দর্পণে প্রতিফলিত করা হয়, এরপর প্রথম দর্পণ থেকে প্রতিফলিত আলোকরশ্মিটিকে দ্বিতীয় একটি দর্পণে প্রতিফলিত করা হয়, যে দর্পণটি লম্বভাবে বসানো আরেকটি (ভিন্ন তীক্ষ্ণতা বা কম্পাঙ্কের ও বিশেষ দোলন বিরতি সৃষ্টিকারী) কম্পমান সুরশলাকার সাথে সংযুক্ত থাকে। শেষ পর্যন্ত দ্বিতীয়বার প্রতিফলিত আলোকরশ্মিটি একটি দেয়ালের উপরে আপতিত হয়ে একটি লিসাজু চিত্রের সৃষ্টি করেন। লিসাজুর এই যন্ত্র থেকে পরবর্তীতে অন্যান্য আরও যন্ত্র যেমন হার্মনোগ্রাফ উদ্ভাবিত হয়। লিসাজু ১৮৪১ খ্রিস্টাব্দে একল নর্মাল স্যুপেরিয়রে ভর্তি হন। ১৮৪৭ সালে তিনি লিসে সাঁ-লুই মহাবিদ্যালয়ে গণিতের অধ্যাপকে পরিণত হন এবং ১৮৭৪ সাল পর্যন্ত এই পদে চাকরি করেন। ১৮৫০ সালে তিনি গণিতে ডক্টরেট উপাধি লাভ করেন। ১৮৭৪ সালে তিনি ফরাসি বিদ্যালয়সমূহের একটি আঞ্চলিক বোর্ড শঁবেরি আকাদেমির প্রধানে (রেক্তর) পরিণত হন। এর এক বছর পরে তাঁকে ব্যজঁসো আকাদেমির প্রধান পদে নিয়োগ দেওয়া হয়। লিসাজু তাঁর গবেষণাকর্মের জন্য সহকর্মীদের প্রশংসা অর্জন করেন। ১৮৭৩ সালে কম্পনের আলোকীয় পর্যবেক্ষণ ও বিশেষত এ সংক্রান্ত নান্দনিক পরীক্ষাগুলির জন্য তাঁকে লাকাজ পুরস্কার প্রদান করা হয়। অবশ্য লিসাজুর চল্লিশ বছর আগেই ব্রিটিশ বিজ্ঞানী নাথানিয়েল বাওডিচ ১৮১৫ সালে একই চিত্রগুলি প্রস্তুত করতে সমর্থ হন। তাই কদাচিৎ এগুলিকে বাওডিচ চিত্র বা লিসাজু-বাওডিচ চিত্র নামেও ডাকা হয়। তবে লিসাজু সম্পূর্ণ স্বাধীনভাবেই তাঁর গবেষণাকর্ম সম্পাদন করেছিলেন। লিসাজুর চিত্রগুলি শীঘ্রই পদার্থবিজ্ঞানের পাঠ্যপুস্তক ও প্রদর্শনীর অতিসাধারণ বিষয়ে পরিণত হয়েছিল। ১৮৬৭ সালে প্যারিসে অনুষ্ঠিত বিশ্বমেলাতে এগুলি প্রদর্শন করা হয়েছিল। অস্ট্রেলিয়ার টেলিভিশন দর্শকেরা লিসাজু চিত্রগুলির সাথে খুবই পরিচিত। কেননা অস্ট্রেলিয়ান ব্রডকাস্টিং কোম্পানি ১৯৬৫ সাল থেকে তাদের লোগো বা বাণিজ্যিক মার্কাতে একটি লিসাজু প্রতীক ব্যবহার করে আসছে। দুইটি সুরশলাকাকে পরস্পরের সাপেক্ষে লম্বভাবে স্থাপন করে একটিকে আরেকটির তুলনায় তিনগুণ বেশি কম্পাঙ্কে কাঁপালে এই চিত্রটি পাওয়া যায়। লিসাজু বক্ররেখা লিসাজু কক্ষপথ J J O'Connor; E F Robertson, "Jules Antoine Lissajous", MacTutor History of Mathematics Archive উদ্ধৃতি টেমপ্লেট ইংরেজি প্যারামিটার ব্যবহার করেছে (link) ও'কনর, জন জে.; রবার্টসন, এডমুন্ড এফ., "জ্যুল অঁতোয়ান লিসাজু", ম্যাকটিউটর গণিতের ইতিহাস আর্কাইভ, সেন্ট অ্যান্ড্রুজ বিশ্ববিদ্যালয় উদ্ধৃতি টেমপ্লেট ইংরেজি প্যারামিটার ব্যবহার করেছে (link) । টেমপ্লেট:France-mathematician-stub
কামিল আল আসওয়াদ

কামিল হাসান আব্দুল্লাহ আহমদ হাসান আল আসওয়াদ (আরবি: كميل الأسود‎, ইংরেজি: Kamil Al Aswad; ৮ এপ্রিল ১৯৯৪; কামিল আল আসওয়াদ নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব রিফফা এবং বাহরাইন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন। ২০১৩–১৪ মৌসুমে, বাহরাইনী ক্লাব রিফফার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। কামিল ২০১৫ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৬৮ ম্যাচে ৯টি গোল করেছেন। কামিল হাসান আব্দুল্লাহ আহমদ হাসান আল আসওয়াদ ১৯৯৪ সালের ৮ই এপ্রিল তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৫ সালের ৩০শে মে তারিখে, ২১ বছর, ১ মাস ও ২২ দিন বয়সে, বাম পায়ে ফুটবল খেলায় পারদর্শী কামিল ওমানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় আব্দুল ওয়াহাব আল মালুদের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ০–০ গোলে ড্র করেছিল। বাহরাইনের হয়ে অভিষেকের বছরে কামিল সর্বমোট ৪ ম্যাচে অংশগ্রহণ করেছেন। ২২ ডিসেম্বর ২০২১ পর্যন্ত হালনাগাদকৃত। "Bahrain - Oman 0:0 (Friendlies 2015, May)"। worldfootball.net। সংগ্রহের তারিখ ২৫ নভেম্বর ২০২১।  Strack-Zimmermann, Benjamin (৩০ মে ২০১৫)। "Bahrain vs. Oman (0:0)"। National Football Teams। সংগ্রহের তারিখ ২৫ নভেম্বর ২০২১।  সকারওয়েতে কামিল আল আসওয়াদ (ইংরেজি) ট্রান্সফারমার্কেটে কামিল আল আসওয়াদ (ইংরেজি) ওয়ার্ল্ডফুটবল.নেটে কামিল আল আসওয়াদ (ইংরেজি) ইএসপিএন এফসিতে কামিল আল আসওয়াদ (ইংরেজি) ন্যাশনাল-ফুটবল-টিমস.কমে কামিল আল আসওয়াদ (ইংরেজি)
এম রফিকুল ইসলাম

ড. এম. রফিকুল ইসলাম একজন বাংলাদেশী শিক্ষাবিদ, অধ্যাপক ও লেখক। তিনি ইসলামী বিশ্ববিদ্যালয়, বাংলাদেশের অষ্টম উপাচার্য ছিলেন। তিনি রাজশাহী বিশ্ববিদ্যালয়ের অর্থনীতি বিভাগের বিশিষ্ট অধ্যাপক ছিলেন। তিনি ৩ এপ্রিল ২০০৪ থেকে ১০ জুলাই ২০০৬ পর্যন্ত ২ বছরেরও বেশি সময় ইসলামী বিশ্ববিদ্যালয়ে উপাচার্য হিসেবে দায়িত্ব পালন করেন। তিনি ২০১২ সালে রাজশাহী বিশ্ববিদ্যালয়ের জিয়া পরিষদের সভাপতি ছিলেন। তিনি ২০১৯ সালে পুন্ড্র ইউনিভার্সিটি অফ সায়েন্স অ্যান্ড টেকনোলজি, বগুড়ার কোষাধ্যক্ষ ছিলেন। তিনি ৩ এপ্রিল ২০০৪ সালে ইসলামী বিশ্ববিদ্যালয়, কুষ্টিয়ার উপাচার্য নিযুক্ত হন। নভেম্বর ২০০৫ সালে, ইসলামী বিশ্ববিদ্যালয়ের শিক্ষক সমিতি (ইবিশিস) উপাচার্য এম রফিকুল ইসলামের বিরুদ্ধে বিশ্ববিদ্যালয়ের দুর্নীতি ও অনিয়ম এবং বিশ্ববিদ্যালয়ের অধ্যাদেশ লঙ্ঘনের জন্য অভিযোগ তোলে। স্থানীয় চাকরি প্রার্থীদের চাপ এবং রাজনৈতিক সমস্যার কারণে রফিকুল ইসলাম ২০০৬ সালের জুলাই মাসে শিক্ষা মন্ত্রণালয়ে তার পদত্যাগপত্র জমা দেন। শেখ আবদুস সালাম রশিদ আসকারী Engineer, Nazmus Shahadat, Senior Software। "Islamic University"। iu.ac.bd। সংগ্রহের তারিখ ২০২০-১১-২৭।  "ইসলামী বিশ্ববিদ্যালয়ের ৩৪তম প্রতিষ্ঠা বার্ষিকী আজ" (ইংরেজি ভাষায়)। ২০১৩-১১-২৫ তারিখে মূল থেকে আর্কাইভ করা। সংগ্রহের তারিখ ২০২০-১১-৩০।  "Marking the 84th birth anniversary of late president Ziaur Rahman"। Daily Sun (ইংরেজি ভাষায়)। সংগ্রহের তারিখ ২০২০-১১-২৭।  "বিডিনিউজকর্মীদের উপর হামলার আরো নিন্দা-প্রতিবাদ"। bangla.bdnews24.com। ২০২১-১২-২২ তারিখে মূল থেকে আর্কাইভ করা। সংগ্রহের তারিখ ২০২০-১১-২৭।  "Corruption allegations brought against IU VC"। bdnews24.com। সংগ্রহের তারিখ ২০২১-০৬-১২।  Dainikshiksha। "ইসলামী বিশ্ববিদ্যালয়ের ভিসি হলেই 'শনির দশা' - Dainikshiksha"। Dainik shiksha (ইংরেজি ভাষায়)। সংগ্রহের তারিখ ২০২০-১১-২৭।  প্রতিবেদক, নিজস্ব। "১১ উপাচার্যের কেউই মেয়াদ শেষ করতে পারেননি"। Prothomalo। সংগ্রহের তারিখ ২০২০-১১-২৭। [স্থায়ীভাবে অকার্যকর সংযোগ]
ফয়েজ মুহাম্মাদ সিরাজুল হক

ফয়েজ মুহাম্মদ সিরাজুল হক একজন বাংলাদেশী শিক্ষাবিদ, অধ্যাপক, কলামিস্ট এবং লেখক। তিনি ইসলামী বিশ্ববিদ্যালয়ের নবম উপাচার্য ছিলেন। এছাড়াও তিনি ইসলামী বিশ্ববিদ্যালয়ের ইংরেজি বিভাগের অধ্যাপক ছিলেন। তিনি ১০ আগস্ট ২০০৬ সাল থেকে ৮ মার্চ ২০০৯ পর্যন্ত এই বিশ্ববিদ্যালয়ের উপাচার্য হিসেবে দায়িত্ব পালন করেন। তিনি ইসলামী বিশ্ববিদ্যালয়ের ইংরেজি বিভাগের অধ্যাপক এবং তিনি দীর্ঘদিন ধরে এখানে শিক্ষকতা করছেন। তিনি ইসলামী বিশ্ববিদ্যালয়ের শিক্ষক সমিতির (আইইউটিএ) সভাপতি ছিলেন। ২০০৬ সালে ইসলামী বিশ্ববিদ্যালয়ের সকল শিক্ষকগণ, এই বিশ্ববিদ্যালয়ের কোন শিক্ষককে উপাচার্য নিয়োগের দাবিতে আন্দোলন শুরু করেন। সেই প্রেক্ষিতে সিরাজুল হককে উপাচার্য নিয়োগ দেওয়া হয়। তিনি ১০ আগস্ট ২০০৬ সালে ইসলামী বিশ্ববিদ্যালয়, বাংলাদেশের উপাচার্য হিসেবে নিযুক্ত হন, তিনি প্রায় তিন বছর দায়িত্ব পালন করেন। ইসলামী বিশ্ববিদ্যালয়ের শিক্ষক হিসেবে তিনি প্রথম উপাচার্য । তিনি তার সময়ের দুটি বিভাগ খোলেন। কিন্তু কিছু বিতর্কিত শিক্ষকের ঘনিষ্ঠতার কারণে সমালোচিত হওয়ার পর ৮ মার্চ ২০০৯-এ তিনি পদত্যাগ করেন। ইসলামী বিশ্ববিদ্যালয়, বাংলাদেশ এম আলাউদ্দিন Engineer, Nazmus Shahadat, Senior Software। "Islamic University"। iu.ac.bd। সংগ্রহের তারিখ ২০২০-১১-২৯।  প্রতিবেদক, নিজস্ব। "১১ উপাচার্যের কেউই মেয়াদ শেষ করতে পারেননি"। Prothomalo। সংগ্রহের তারিখ ২০২০-১১-২৯। [স্থায়ীভাবে অকার্যকর সংযোগ] bdnewshour24.com। "ইসলামী বিশ্ববিদ্যালয়ের ৩৮ বছর | banglanewspaper"। bdnewshour24.com। ২০২১-১২-২২ তারিখে মূল থেকে আর্কাইভ করা। সংগ্রহের তারিখ ২০২০-১১-২৯।  "Teachers' strike paralyses Islamic University"। bdnews24.com। সংগ্রহের তারিখ ২০২০-১১-২৯।  "মেয়াদ পূর্ণ করতে পারেননি ১১ উপাচার্যের কেউই"। সমকাল (ইংরেজি ভাষায়)। ২০২০-১২-০৯ তারিখে মূল থেকে আর্কাইভ করা। সংগ্রহের তারিখ ২০২০-১১-২৯।  "Madrasa students to get university certificate"। bdnews24.com। সংগ্রহের তারিখ ২০২০-১১-২৯।  "ফয়েজ মোহাম্মদ সিরাজুল হকের সিন্ডিকেটে ফাজিল ও কামিল সংক্রান্ত অর্ডিন্যান্স অনুমোদন" (পিডিএফ)। [স্থায়ীভাবে অকার্যকর সংযোগ] "ইবিতে নতুন তিন অনুষদ, পূরণ হলো শিক্ষার্থীদের দীর্ঘদিনের দাবি"। thedailycampus.com। সংগ্রহের তারিখ ২০২০-১১-২৯।  "ইবিতে নতুন উপাচার্য নিয়োগের আহ্বান"। bdnews24.com (ইংরেজি ভাষায়)। ২০২১-১২-২২ তারিখে মূল থেকে আর্কাইভ করা। সংগ্রহের তারিখ ২০২০-১১-২৯।
আব্দুল হাকিম সরকার

আব্দুল হাকিম সরকার একজন বাংলাদেশী লেখক, শিক্ষাবিদ এবং অধ্যাপক। তিনি বাংলাদেশ ইসলামী বিশ্ববিদ্যালয়ের ১১তম উপাচার্য ছিলেন। তিনি দীর্ঘদিন ঢাকা বিশ্ববিদ্যালয়ের সমাজকল্যাণ ও গবেষণা প্রতিষ্ঠানের অধ্যাপক ছিলেন। তিনি ২০১৪ সালে সৌদি আরবের বাদশাহের রাজকীয় আমন্ত্রণে হজ্বে গিয়েছিলেন। তিনি ঢাকা বিশ্ববিদ্যালয়ের ছাত্র ছিলেন, মাস্টার্স শেষ করে ঢাকা বিশ্ববিদ্যালয়ে প্রভাষক হিসেবে নিযুক্ত হন। আবদুল হাকিম সরকার ইসলামী বিশ্ববিদ্যালয়ের ১১তম উপাচার্য হিসেবে নিয়োগ পান। সাড়ে তিন মাস আগে বিশ্ববিদ্যালয়ে যে অচলাবস্থা শুরু হয়েছিল, তা দূর করতেই এ নিয়োগ দেওয়া হয়। তবে কোনো কারণ দর্শানো ছাড়াই ২০১৬ সালের ৩০ জুন, এই বিশ্ববিদ্যালয়ের আচার্য রাষ্ট্রপতি আবদুল হামিদ তাকে অপসারণ করেন। তবে ইসলামী বিশ্ববিদ্যালয়ের শিক্ষক সমিতির (আইইউটিএ) সূত্র জানায়, ভিসি তার মেয়াদে নানা অনিয়ম ও দুর্নীতির সঙ্গে জড়িত ছিলেন। সমাজ কল্যাণ প্রশাসন "University of Dhaka"। www.du.ac.bd (ইংরেজি ভাষায়)। সংগ্রহের তারিখ ২০২০-১০-২৩।  চৌধুরী, ফিরোজ (২০১৫-১১-২২)। "ইবির সাড়ে তিন দশক"। Campus2Career24.com। ২০২১-১২-২২ তারিখে মূল থেকে আর্কাইভ করা। সংগ্রহের তারিখ ২০২০-১০-২৮।  "ইসলামী বিশ্ববিদ্যালয় ৩৭তম বছরে পদার্পণ"। www.bd24live.com। সংগ্রহের তারিখ ২০২০-১০-২৩।  "উপাচার্যদের আমলনামা-১"। প্রথম আলো। সংগ্রহের তারিখ ২০২০-১০-২৩।  "ইবিতে নতুন উপাচার্যের যোগদান"। banglanews24.com। সংগ্রহের তারিখ ২০২১-০৬-১০।  "ইবির নতুন ভিসি আব্দুল হাকিম"। banglanews24.com। ২৭ ডিসেম্বর ২০১২। সংগ্রহের তারিখ ২৩ ডিসেম্বর ২০২১।  "ইসলামি বিশ্ববিদ্যালয়ের ভিসিকে অব্যাহতি"। বাংলা ট্রিবিউন। ২৩ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০২১।  "Abdul Hakim Sarkar Books: আবদুল হাকিম সরকার এর বই সমূহ"। Rokomari.com। সংগ্রহের তারিখ ২০২০-১০-২৩।
রোম পুরস্কার

রোম পুরস্কার, হল ইতালির রোমে অবস্থিত রোমের আমেরিকান একাডেমি কর্তৃক প্রদান করা হয়। প্রতি বছর প্রায় ত্রিশজন পণ্ডিত এবং শিল্পীকে একাডেমিতে একটি স্টাডি ফেলোশিপ পাওয়ার জন্য নির্বাচিত করা হয়। ১৯৪২ থেকে ১৯৪৯ সাল পর্যন্ত দ্বিতীয় বিশ্বযুদ্ধের সময় বিরতি দিয়ে ১৯২১ সাল থেকে বার্ষিক পুরস্কার দেওয়া হচ্ছে। সভ্য ও বাসিন্দা, বসবাসের বছর অনুসারে তালিকাভুক্ত: ইউরোপীয় শিল্পকলা পুরস্কারের তালিকা ইতিহাস পুরস্কারের তালিকা Ignacio Villarreal (18 April 2010). American Academy in Rome Announces 2010-2011 Rome Prize Winners. ArtDaily. Accessed September 2018. Martin Brody (2014). Music and Musical Composition at the American Academy in Rome. Suffolk: Boydell & Brewer. আইএসবিএন ৯৭৮১৫৮০৪৬২৪৫৭.
আনোয়ার হোসেন (অধ্যাপক)

আনোয়ার হোসেন একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউটে (আইবিএ) দীর্ঘকাল অধ্যাপনা করেছেন। তিনি সাউথইস্ট ইউনিভার্সিটির সাবেক উপাচার্য। বর্তমানে তিনি নর্দান ইউনিভার্সিটি বাংলাদেশের উপাচার্য হিসেবে দায়িত্ব পালন করছেন। আনোয়ার হোসেন ঢাকা বিশ্ববিদ্যালয়ের সমাজ বিজ্ঞান বিভাগ থেকে ১৯৬৭ সালে স্নাতক ও ১৯৬৮ সালে স্নাতকোত্তর পাশ করেন। ১৯৭১ সালে তিনি আমেরিকার ইন্ডিয়ানা বিশ্ববিদ্যালয়ের স্কুল অব বিজনেস থেকে এমবিএ ডিগ্রি লাভ করেন। তিনি ১৯৮৩ সালে সার্বিয়ার বেলগ্রেড বিশ্ববিদ্যালয় থেকে ডক্টর ইন ইকোনমিক সাইন্স ডিগ্রি অর্জন করেন। হোসেন ১৯৭২ সালে ঢাকা বিশ্ববিদ্যালয়ের ব্যবসায় প্রশাসন ইনস্টিটিউটে (আইবিএ) সহকারী অধ্যাপক হিসেবে যোগ দেন। ১৯৯১ সালে তিনি অধ্যাপক হন। কর্মজীবনে তিনি ঢাকা বিশ্ববিদ্যালয়ের সূর্য সেন হলের প্রাধ্যক্ষ, আইবিএ-এর পরিচালক, বাংলাদেশ উন্মুক্ত বিশ্ববিদ্যালয়ের কোষাধ্যক্ষ, আমেরিকান ইন্টারন্যাশনাল ইউনিভার্সিটি-বাংলাদেশের উপ-উপাচার্য, প্রেসিডেন্সি বিশ্ববিদ্যালয়, বাংলাদেশের ভারপ্রাপ্ত উপাচার্য এবং সাউথইস্ট ইউনিভার্সিটির উপাচার্যসহ বিভিন্ন গুরুত্বপূর্ণ দায়িত্ব পালন করেন। আনোয়ার হোসেন ২০১৬ সালে নর্দান ইউনিভার্সিটি বাংলাদেশের ভারপ্রাপ্ত উপাচার্য হিসেবে যোগ দেন এবং ২০১৭ সালে প্রথম মেয়াদে বিশ্ববিদ্যালয়টির উপাচার্যের দায়িত্বভার গ্রহণ করেন। ২০২১ সালে তিনি দ্বিতীয় মেয়াদে পরবর্তী চার বছরের জন্য নর্দান ইউনিভার্সিটি বাংলাদেশের উপাচার্য হিসেবে নিয়োগ লাভ করেন। জাতীয় ও আন্তর্জাতিক জার্নালে তার প্রায় অর্ধশত গবেষণা প্রবন্ধ প্রকাশিত হয়েছে। এমটিসি গ্লোবাল আউটস্ট্যান্ডিং ম্যানেজমেন্ট টিচার অব ফরেন অরিজিন অ্যাওয়ার্ড-২০১৭ "নর্দান ইউনিভার্সিটি - উপাচার্য পদে যোগদান অধ্যাপক আনোয়ারের"। সমকাল। ২৯ নভেম্বর ২০২১। ২২ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২১।  "এনইউবির উপাচার্য ড. আনোয়ার হোসেন"। যুগান্তর। ২৮ নভেম্বর ২০২১। সংগ্রহের তারিখ ২২ ডিসেম্বর ২০২১।  "নর্দানের নতুন উপাচার্য আনোয়ার হোসেন"। ঢাকা টাইমস। ২ এপ্রিল ২০১৭। সংগ্রহের তারিখ ২২ ডিসেম্বর ২০২১।  "নর্দান ইউনিভার্সিটি - উপাচার্য পদে অধ্যাপক ড. আনোয়ার হোসেনের পুনর্নিয়োগ"। বণিকবার্তা। ২৯ নভেম্বর ২০২১। সংগ্রহের তারিখ ২২ ডিসেম্বর ২০২১।
আলিম পরীক্ষা

আলিম পরীক্ষা হলো একটি সরকার-পরিচলিত পরীক্ষা যা বাংলাদেশ মাদ্রাসা বোর্ডের অধীনে নেওয়া হয়। এই পরীক্ষাকে বাংলাদেশ শিক্ষা বোর্ড কর্তৃক এইচএসসি পরীক্ষার সমমান দেওয়া হয়েছে। এই পরীক্ষায় অংশ নিতে হলে আলিম দ্বাদশ শ্রেণিতে বাংলাদেশ মাদ্রাসা শিক্ষা বোর্ড কর্তৃক অনুমোদিত কোনো মাদ্রাসা থেকে শিক্ষার্থীদেরকে টেস্ট পরীক্ষায় উত্তীর্ণ হতে হবে এবং বোর্ড কর্তৃক নির্ধারিত তারিখে মূল পরীক্ষায় শিক্ষার্থীদেরকে বসতে হয়। আলিম বা উচ্চমাধ্যমিক পর্যায়ে বিজ্ঞান বা কলা বিভাগকে বেছে নেওয়ার সুযোগ থাকে শিক্ষার্থীদের জন্য। উভয় বিভাগের শিক্ষার্থীদেরই কোরআন, হাদিস ও শরিয়া আইন পড়তে হয়। অন্যদিকে, কলা বিভাগের শিক্ষার্থীদের আরবি ও ফার্সি ভাষা এবং বিজ্ঞানের শিক্ষার্থীদের পদার্থবিজ্ঞান, রসায়ন ও জীববিজ্ঞানসহ অন্যান্য বিষয় পড়তে হয়। দাখিল পরীক্ষা ফাজিল পরীক্ষা কামিল পরীক্ষা "বাংলাদেশ মাদ্রাসা শিক্ষা বোর্ড"। www.bmeb.gov.bd। সংগ্রহের তারিখ ২০২১-১২-২২।
গাব্রিয়েল বোরিচ

গাব্রিয়েল বোরিচ (স্পেনীয়: [ɡaˈβɾjel ˈβoɾitʃ] জন্ম: ১১ ফেব্রুয়ারি ১৯৮৬), চিলির একজন মধ্য-বামপন্থী রাজনীতিবিদ, চিলির নবনির্বাচিত রাষ্ট্রপতি, যিনি ১১ মার্চ ২০২২-এ দায়িত্ব গ্রহণ করবেন। তিনি তার দেশের সর্বকনিষ্ঠ শাসক এবং বিশ্বের দ্বিতীয় সর্বকনিষ্ঠ রাষ্ট্রপতি হবেন। ২০১১ চিলির বিক্ষোভের নেতা চিলিতে শিক্ষা "Boric: "No me titulé ni estoy pensando en titularme, no me quiero dedicar a ser abogado nunca""। CNN Chile (স্পেনীয় ভাষায়)। সংগ্রহের তারিখ ২০২১-১২-২২।  Esparza, Robinson (১৭ নভেম্বর ২০১১)। "Gabriel Boric: El magallánico que quiere desbancar a Camila Vallejo"। El Magallanews.cl, Noticias de Punta Arenas y Magallanes (স্পেনীয় ভাষায়)। সংগ্রহের তারিখ ৪ আগস্ট ২০১৫।  "Qué significa la victoria de Boric en Chile para la izquierda en América Latina (y por qué aún no se habla de una nueva "marea rosa")"। BBC News Mundo (স্পেনীয় ভাষায়)। সংগ্রহের তারিখ ২০২১-১২-২২।  Díaz, Daniela (20211221T1959+0000)। "Boric es el presidente más joven de América Latina, ¿cuántos años tienen los demás mandatarios?"। Sputnik Mundo (স্পেনীয় ভাষায়)। সংগ্রহের তারিখ 2021-12-22।  এখানে তারিখের মান পরীক্ষা করুন: |তারিখ= (সাহায্য) উইকিমিডিয়া কমন্সে গাব্রিয়েল বোরিচ সম্পর্কিত মিডিয়া দেখুন।
কম্পিউটার বিজ্ঞান ও প্রকৌশল

কম্পিউটার বিজ্ঞান ও প্রকৌশল (সিএসই) হল অনেক বিশ্ববিদ্যালয়ের একটি একাডেমিক প্রোগ্রাম যা কম্পিউটিংয়ের বৈজ্ঞানিক এবং প্রকৌশল দিকগুলিকে অন্তর্ভুক্ত করে। সিএসই একটি শব্দ যা প্রায়শই ইউরোপে ইঞ্জিনিয়ারিং ইনফরমেটিক্স একাডেমিক প্রোগ্রামের নাম অনুবাদ করতে ব্যবহৃত হয়। এটি স্নাতক এবং স্নাতকোত্তর উভয় ক্ষেত্রেই প্রদান করা হয়। একাডেমিক প্রোগ্রাম কলেজ ভেদে পরিবর্তিত হতে পারে। তবে সাধারণত যে কোর্সগুলো দেখা যায়, সেগুলো হল: স্নাতক কোর্স: প্রোগ্রামিং অ্যালগরিদম এবং ডেটা স্ট্রাকচার কম্পিউটার আর্কিটেকচার অপারেটিং সিস্টেম, কম্পিউটার নেটওয়ার্ক সমান্তরাল কম্পিউটিং এমবেডেড সিস্টেম অ্যালগরিদম ডিজাইন সার্কিট অ্যানালাইসিস এবং ইলেকট্রনিক্স ডিজিটাল লজিক এবং প্রসেসর ডিজাইন কম্পিউটার গ্রাফিক্স বৈজ্ঞানিক সফটওয়্যার ইঞ্জিন ডেটা কম্পিউটিং প্রভৃতি অন্তর্ভুক্ত থাকে। স্নাতকোত্তর কোর্স: স্নাতকোত্তর কোর্সে উপরোক্ত কোর্সে বা এগুলো সমন্বয়ে বা এর সাথে আরো কিছু অতিরিক্ত কোর্স থাকতে পারে। সিস্টেম, ডিজিটাল সিগন্যাল প্রসেসিং ভার্চুয়ালাইজেশন কম্পিউটার সিমুলেশন এবং গেম প্রোগ্রামিং। সিএসই প্রোগ্রামে তাত্ত্বিক কম্পিউটার বিজ্ঞানের মূল বিষয়গুলিও অন্তর্ভুক্ত থাকে যেমন গণনার তত্ত্ব, সংখ্যাসূচক পদ্ধতি, মেশিন লার্নিং, প্রোগ্রামিং তত্ত্ব এবং কম্পিউটার প্যারাডাইম প্রভৃতি। আধুনিক একাডেমিক প্রোগ্রামগুলি ইমেজ প্রসেসিং, ডেটা সায়েন্স, রোবোটিক্স, বায়ো-অনুপ্রাণিত কম্পিউটিং, কম্পিউটেশনাল বায়োলজি, স্বায়ত্তশাসিত কম্পিউটিং এবং কৃত্রিম বুদ্ধিমত্তার মতো উদীয়মান কম্পিউটিং ক্ষেত্রগুলিকেও অন্তর্ভুক্ত করে৷ উপরের সিএসই ক্ষেত্রগুলির বেশিরভাগের জন্য প্রাথমিক গাণিতিক জ্ঞানের প্রয়োজন হয়, তাই অধ্যয়নের প্রথম বছরে গাণিতিক কোর্সের প্রাধান্য থাকে, প্রাথমিকভাবে বিচ্ছিন্ন গণিত, গাণিতিক বিশ্লেষণ, রৈখিক বীজগণিত, সম্ভাব্যতা, এবং পরিসংখ্যান , সেইসাথে বৈদ্যুতিক এবং ইলেকট্রনিক ইঞ্জিনিয়ারিং, পদার্থবিদ্যার মৌলিক বিষয়গুলি, ক্ষেত্র তত্ত্ব, এবং ইলেক্ট্রোম্যাগনেটিজম প্রভৃতি। কম্পিউটার বিজ্ঞান প্রকৌশলী পড়ার জন্য এসমস্ত বিষয়ে ধারণার প্রয়োজন হয়। কম্পিউটার বিজ্ঞান কম্পিউটার গ্রাফিক্স (কম্পিউটার বিজ্ঞান) ব্যাচেলর অব টেকনোলজি "Computer Science and Engineering (Course 6-3) < MIT"। catalog.mit.edu। সংগ্রহের তারিখ ২০২১-১০-৩১।  "GATE CS 2021 (Revised) Syllabus"। GeeksforGeeks (ইংরেজি ভাষায়)। ২০২০-০৮-০৮। সংগ্রহের তারিখ ২০২১-০৬-২০।  "Courses in Computer Science and Engineering | Paul G. Allen School of Computer Science & Engineering"। www.cs.washington.edu। সংগ্রহের তারিখ ২০২০-০৮-২২।  "Computer Science and Engineering (Course 6-3) < MIT"। catalog.mit.edu। সংগ্রহের তারিখ ২০২১-১০-০৬।  "Computer Science - GATE syllabus" (পিডিএফ)।
আ ন ম রইছ উদ্দিন

অধ্যাপক আ ন ম রইছ উদ্দিন (মৃত্যু ৭ মে ২০১৫) একজন বাংলাদেশী অধ্যাপক, ইসলামি বই লেখক ও গবেষক। তিনি ঢাকা বিশ্ববিদ্যালয়ের ইসলামিক স্টাডিজ বিভাগের একজন সুপরিচিত অধ্যাপক ছিলেন। তিনি ইসলামি আরবি বিশ্ববিদ্যালয়ের প্রথম উপাচার্য ছিলেন। ২০০৯ সালে তাকে ইসলামী বিশ্ববিদ্যালয়, বাংলাদেশের উপাচার্য হিসাবেও মনোনীত করা হয়েছিলো, কিন্তু শেষ পর্যন্ত নিয়োগপ্রাপ্ত হয়নি। তিনি বাংলাপিডিয়ার একজন সম্পাদক ছিলেন। আ ন ম রইছ উদ্দিন ঢাকা বিশ্ববিদ্যালয়ের ইসলামিক স্টাডিজ বিভাগের একজন শিক্ষার্থী ছিলেন। পরবর্তী সময়ে তিনি এই বিভাগের প্রভাষক হিসাবে যোগদান করেন, এবং ক্রমান্বয়ে অধ্যাপকে পদোন্নতি হোন। ২০০৯ সালে তাকে ইসলামী বিশ্ববিদ্যালয়ের উপাচার্য ফয়েজ মুহাম্মাদ সিরাজুল ইসলামের পরবর্তী উপাচার্য হিসাবে মমোনীত করা হয়, তবে বিশ্ববিদ্যালয় প্রশাসনের বিরোধীতায় তাকে নিয়োগ দেওয়া হয়নি। বরং এম আলাউদ্দিনকে উপাচার্য মনোনীত করা হয়। ২০১৪ সালের ৩ এপ্রিল তাকে ইসলামি আরবি বিশ্ববিদ্যালয়ের উপাচার্যের নিয়োগ দেওয়া হয়, কিন্তু একই বছরের শেষের দিকে তিনি গুরুতর অসুস্থ হয়ে পড়েন। ৩১ ডিসেম্বর তিনি উপাচার্য থেকে পদত্যাগ করেন, এবং এই অসুস্থতায় মৃত্যুবরণ করেন। তিনি মাত্র ৮ মাস উপাচার্যের দায়িত্ব পালন করেছিলেন। তিনি ব্যক্তিগতভাবে সুফিবাদের ভক্ত একজন ব্যক্তি ছিলেন। বাংলাদেশের বিভিন্ন সুফিবাদ প্রোগ্রামে অংশগ্রহণ করতেন। রইছ বার্ধক্যজনিত কারণে ৭ মে ২০১৫ সালে মৃত্যুবরণ করেন। আ ন ম রইছ উদ্দিন একজন প্রভাবশালী ইসলামি লেখক। তার লেখা তানভিরুল কুর’আন বইটি ইসলামী বিশ্ববিদ্যালয়ের ধর্মতত্ত্ব অনুষদে, জাতীয় বিশ্ববিদ্যালয় অধিভুক্ত কলেজসমূহ ও ইসলামি আরবি বিশ্ববিদ্যালয় অধিভুক্ত আলিয়া মাদ্রাসাসমূহের স্নাতক শ্রেণীর ইসলামের ইতিহাস বিভাগে পড়ানো হয়। তার লিখিত উল্লেখযোগ্য বইসমূহ: সুফিবাদ ও প্রাসঙ্গিক বিষয় আইএসবিএন ৯৮৪৭০১১৬০১১০৫২ তানভিরুল কুর’আন আইএসবিএন ৯৮৪৭০১১৬০০৫৯৮ আল-কালাম আকায়েদে ইসলামি আনোওয়ারুল হাদিস আইএসবিএন ৯৮৪৭০১১৬০১০৬৯ "ইসলামি আরবি বিশ্ববিদ্যালয়ের ইতিহাস" (পিডিএফ)। ইসলামি আরবি বিশ্ববিদ্যালয়। ২ জুলাই ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ ডিসেম্বর ২০২১।  "ইসলামী বিশ্ববিদ্যালয়ের ৩৪তম প্রতিষ্ঠা বার্ষিকী আজ"। শ্যামল বাংলা। ২০১৩-১১-২২। ২০২২-০৭-০৩ তারিখে মূল থেকে আর্কাইভ করা। সংগ্রহের তারিখ ২০২১-১২-২৩।  "উচ্চ শিক্ষার অভিযাত্রায় মাইলফলক কুষ্টিয়া ইসলামী বিশ্ববিদ্যালয়"। The Daily Sangram। সংগ্রহের তারিখ ২০২১-১২-২৩।  "সম্পাদকবৃন্দ - বাংলাপিডিয়া"। bn.banglapedia.org। সংগ্রহের তারিখ ২০২১-১২-২৩।  "ইসলাম শান্তি ও মানবতার ধর্ম : ঢাবিতে সুফিবাদ সেমিনার"। banglanews24.com। ২০১২-০৫-১০। সংগ্রহের তারিখ ২০২১-১২-২৩।  "হুসাইন ইবনে মাসউদ আল বাগাভী (র) মাসাবিহুস সুন্নাহ ও ওয়ালি উদ্দিন মুহাম্মাদ খতিব আত তাবরিযী (র) এর মিশকাতুল মাসাবীহ: একটি পর্যালোচনা" (পিডিএফ)। ঢাকা বিশ্ববিদ্যালয় গ্রন্থাগার। ২৩ ডিসেম্বর ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ সেপ্টেম্বর ২০১৪।  "জাতীয় বিশ্ববিদ্যালয়ের সিলেবাস" (পিডিএফ)। জাতীয় বিশ্ববিদ্যালয়। সংগ্রহের তারিখ ২৩ ডিসেম্বর ২০২১।  "Professor Dr. A. N. M. Rois Uddin Books - প্রফেসর ড. আ. ন. ম. রইছ উদ্দীন এর বই | Rokomari.com"। www.rokomari.com। সংগ্রহের তারিখ ২০২১-১২-২৩।